S-449/2008

Mál þetta höfðaði Lögreglustjórinn í Borgarnesi með ákæru 28. nóvember 2008 á hendur ákærðu, K-kk-þgf E-kk-þgf, kt. ..., Snæfellsási 1 í Snæfellsbæ, og B-kk-þgf E-kk-þgf R-kk-þgf, kt. ..., Ásbúðartröð 13 í Hafnarfirði. Málið var dómtekið 13. febrúar 2009. Ákæruskjalið er svohljóðandi:

I. Gegn ákærðu báðum

fyrir þjófnað og eignaspjöll, með því að hafa að kvöldi þriðjudagsins 19. ágúst 2008 og aðfararnótt miðvikudagsins 20. ágúst 2008, sammælst um að fara í innbrotsferð í Búðardal, og farið saman akandi frá Hellissandi til Búðardals, og brotist þar inn sem hér segir:

Fyrst farið að húsnæði verslunarinnar Blómalindin, að Vesturbraut 6, Búðardal, brotið rúðu á norðurhlið hússins, og B-kk-nf síðan farið þar inn um gluggann og tekið 1.000 krónu seðil úr peningakassa, og er hann var þar innandyra valdið þar tjóni á gráum potti og þurrskreytingarefni, aukinheldur sem þeir höfðu valdið tjóni á ofangreindri rúðu er þeir brutu hana.

Síðan farið að verslun Handverkshópsins Bolla, að Vesturbraut 12 Búðardal, og spennt þar upp hurð, og þeir K-kk-nf og B-kk-nf síðan farið inn sitt í hvoru lagi, og tekið 14.000 krónur úr skúffu í skrifborði, og 21.270 krónur úr peningakassa á hilla, samtals 35.270 krónur, og er þeir brutust inn valdið tjóni á hurð og dyraumbúnaði.

Síðan farið að verslun KM-þjónustunnar, að Vesturbraut 20 Búðardal, og spennt þar upp hurð, og þeir K-kk-nf og B-kk-nf síðan farið inn sitt í hvoru lagi, og tekið þaðan 27.500 krónur úr peningakassa, og rafknúna loftdælu (WTCC 12 HD, tveggjastimpla, 12 V) í svartri plasttösku og rafknúinn hitablásara (RYOBI EHG-2002LCD, serialnúmer 05-004911) í grárri plasttösku, gos og súkkulaði, og er þeir brutust inn valdið tjóni á hurð og dyraumbúnaði.

Og síðan farið akandi til Hellissands og þar skipt með sér ránsfengnum. Hluti af þýfinu fannst hjá ákærða B-kk-þgf og hluti þess fannst í húsnæði sem ákærði K-kk-nf hefur til umráða, en hluta þýfisins höfðu þeir þegar neytt er þeir voru handteknir vegna málsins.

II. Gegn ákærða K-kk-þgf

fyrir brot gegn vopnalögum, með því að hafa miðvikudaginn 20. ágúst 2008, haft í sínum vörslum loftbyssu af gerðinni Crossman Air Gun, Typa AIR 17, serialnúmer 987223499, sem fannst við leit lögreglu á heimili hans að Snæfellsási 1 Snæfellsbæ, án þess að hafa tilskilin leyfi til að eiga slíkt vopn eða hafa í vörslum sínum, án þess að hafa látið skrá vopnið í skotvopnaskrá, og án þess að geyma vopnið í læstum skáp svo sem lög áskilja.

Brot skv. lið I teljast varða við 1. mgr. 244. gr. og 1. mgr. 257. gr. almennra hegningarlaga nr. 19/1940, með síðari breytingum, og hvað varðar ákærða K-kk-þf einnig sbr. 255. gr. almennra hegningarlaga nr. 19/1940, með síðari breytingum.

Brot skv. lið II teljast varða við 1. mgr. 12. gr., 18. gr., 1. mgr. og 2. mgr. 23. gr., sbr. 2. mgr. 1. gr. og 1. mgr. 36. gr. vopnalaga nr. 16/1998, með síðari breytingum.

Þess er krafist að ákærðu verði dæmdir til refsingar.

Þá er þess krafist að gerð verði upptæk með dómi loftbyssa af gerðinni Crossman Air Gun, Typa AIR 17, serialnúmer 987223499, sem fannst við leit lögreglu að Snæfellsási 1 Snæfellsbæ, miðvikudaginn 20. ágúst 2008. Upptökukrafan styðst við 1. mgr. 37. gr. vopnalaga nr. 16/1998 með síðari breytingum.

Af hálfu B-kvk-ef K-kvk-ef T-kvk-ef kt. ..., fyrir hönd verslunar hennar Blómalindin, er gerð krafa um að ákærðu verði dæmdir, in solidum, til greiðslu bóta kr. 78.090,- ásamt vöxtum samkvæmt 8. gr. laga um vexti og verðtryggingu nr. 38/2001 frá 20. ágúst 2008, en síðan með dráttarvöxtum samkvæmt 9. gr. sbr. 1. mgr. 6. gr. sömu laga.

Af hálfu Á-kvk-ef G-kvk-ef kt. ... og Ó-kvk-ef B. Ó-kvk-ef kt. ..., fyrir hönd Handverkshópsins Bolla, er gerð krafa um að ákærði verði dæmdir, in solidum, til greiðslu bóta kr. 135.270,- ásamt vöxtum samkvæmt 8. gr. laga um vexti og verðtryggingu nr. 38/2001 frá 20. ágúst 2008, en síðan með dráttarvöxtum samkvæmt 9. gr. sbr. 1. mgr. 6. gr. sömu laga.

Af hálfu U-kk-ef Á-kk-ef kt. ..., fyrir hönd KM-þjónustunnar í Búðardal kt. 410300-2220, er gerð krafa um að ákærði verði dæmdir, in solidum, til greiðslu bóta kr. 54.070,- ásamt vöxtum samkvæmt 8. gr. laga um vexti og verðtryggingu nr. 38/2001 frá 20. ágúst 2008, en síðan með dráttarvöxtum samkvæmt 9. gr. sbr. 1. mgr. 6. gr. sömu laga.

Ákærðu báðir hafa fyrir dómi skýlaust játað að hafa framið þau brot sem þeim eru gefin að sök í ákæru og er játning þeirra beggja studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelldir fyrir brotin, en brot þeirra samkvæmt ákæruhluta I varða við 244. gr. og 1.mgr. 257. gr. almennra hegningarlaga, nr. 19/1940, og brot ákærða K-kk-ef samkvæmt ákæruhluta II við 1. mgr. 12. gr. og 1. og 2. mgr. 23. gr., sbr. 1. mgr. 36. gr. vopnalaga nr. 16/1998. Ákærði verður hins vegar ekki sakfelldur fyrir að vopnið hafi ekki verið skráð í skotvopnaskrá.

Við refsingu beggja ákærðu er til þess að líta að þeir hafa báðir greiðlega gengist við brotum sínum og fallist á greiða brotaþolum skaðabætur, eins og þær kröfur eru settar fram eftir að dregin hafa verið frá þau verðmæti sem lögregla lagði hald á og skilaði til brotaþola.

Ákærði B-kk-nf hefur ekki áður sætt refsingum svo kunnugt sé. Ákærði K-kk-nf á hins vegar að baki nokkurn brotaferil sem nær aftur til ársins 1994. Hefur hann hlotið 21 dóm og einu sinni gengist undir viðurlög fyrir dómi fyrir brot gegn almennum hegningarlögum, lögum um ávana- og fíkniefni, umferðarlögum og vopnalögum. Ákærði hlaut síðast dóm 13. júní 2008 fyrir brot gegn 233. gr. almennra hegningarlaga og vopnalögum og var refsing ákveðin 30 daga fangelsi. Var um að ræða hegningarauka við dóm frá 23. apríl sama ár þar sem ákærði var sakfelldur fyrir að aka sviptur ökurétti. Refsing fyrir það brot var ákveðin tveggja mánaða fangelsi. Þá er til þess að líta að ákærði hefur fimm sinnum verið sakfelldur fyrir auðgunarbrot.

Refsing ákærða B-kk-ef þykir hæfilega ákveðin 2 mánaða fangelsi en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga.

Refsing ákærða K-kk-ef þykir hæfilega ákveðin þriggja mánaða fangelsi. Að virtum sakaferli ákærða eru engin efni til að skilorðsbinda refsinguna.

Með vísan til þeirra lagaákvæða sem í ákæru greinir verður ákærða K-kk-þgf gert að þola upptöku á loftbyssu af gerðinni Crossmann Air Gun, sem lögregla lagði hald á við rannsókn málsins.

Í ákæru málsins eru teknar upp einkaréttarkröfur brotaþola, en þær kröfur liggja fyrir skriflega í gögnum málsins. Í þeim kröfum er ekki höfð upp krafa um vexti á hendur ákærðu. Samkvæmt 1. mgr. 170. gr. þágildandi laga um meðferð opinberra mála, nr. 19/1991, bar sýslumanni að leiðbeina brotaþolum við gerð bótakröfu. Sýslumaður gat hins vegar ekki upp á sitt eindæmi aukið við kröfugerðina með þessu móti. Samkvæmt þessu verða vaxtakröfur á hendur ákærðu ekki teknar til greina.

Brotþoli B-kvk-nf K-kvk-nf T-x-x hefur fengið afhentar frá lögreglu 383 krónur og lækkað kröfu sína sem því nemur í 77.707 krónur. Brotaþolar Á-kvk-nf G-kvk-nf og Ó-kvk-nf B. Ó-kvk-nf hafa einnig tekið við peningum frá lögreglu að fjárhæð 14.148 krónur og lækkað kröfu sína sem svarar til þess í 121.122 krónur. Loks hefur U-kk-nf Á-kk-nf móttekið tæki og fjármuni samtals að verðmæti 37.577 krónur og lækkað kröfuna í samræmi við það í 16.493 krónur. Allar þessar kröfur eru studdar viðhlítandi gögnum og ákærðu báðir hafa fallist á þær í þessu horfi. Verða ákærðu dæmdir samkvæmt því til að greiða kröfurnar óskipt.

Í málinu hefur ekki fallið til annar sakarkostnaður en þóknun skipaðs verjanda ákærða K-kk-ef og ferðakostnaður verjandans. Með vísan til 218. gr. laga nr. 88/2009 verður ákærða gert að greiða þennan kostnað, sem þykir hæfilega ákveðinn svo sem greinir í dómsorði og hefur þá verið tekið tillit til virðisaukaskatts.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði B-kk-nf Ö-kk-nf R-kk-nf sæti fangelsi í 2 mánuði en fresta skal fullnustu refsingarinnar og falli hún niður að liðnum 2 árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði K-kk-nf E-kk-nf sæti fangelsi í 3 mánuði.

Ákærði K-kk-nf sæti upptöku á loftbyssu af gerðinni Crossmann Air Gun.

Ákærðu greiði óskipt B-kvk-þgf K-kvk-þgf T-kvk-þgf 77.707 krónur.

Ákærðu greiði óskipt Á-kvk-þgf G-kvk-þgf og Ó-kvk-þgf B. Ó-kvk-þgf 121.122 krónur.

Ákærðu greiði óskipt U-kk-þgf Á-kk-þgf 16.493 krónur.

Ákærði K-kk-nf greiði þóknun verjanda síns, O-kk-ef E-kk-ef, héraðsdómslögmanns, 119.769 krónur, og ferðakostnað verjandans 14.698 krónur.

B-kk-nf B-kk-nf